30.7.2009 Den Europæiske Unions Tidende L 198/3 KOMMISSIONENS FORORDNING (EF) Nr. 687/2009 af 29. juli 2009 om ophævelse af forordning (EF) nr. 877/2008, (EF) nr. 878/2008 og (EF) nr. 879/2008 vedrørende en løbende licitation for salg af sukker, som interventionsorganerne i Belgien, Tjekkiet, Irland, Italien, Ungarn, Slovakiet og Sverige ligger inde med KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og om særlige bestemmelser for visse landbrugspro- dukter (fusionsmarkedsordningen) (!), særlig artikel 43, litra d), sammenholdt med artikel 4, og ud fra følgende betragtninger: (1), Ved Kommissionens forordning (EF) nr. 877/2008 (, (EF) nr. 878/2008 (?) og (EF) nr. 879/2008 (?) er der indledt en løbende licitation for salg på Fællesskabets marked, salg til industriel brug og salg til eksport af sukker, som interventionsorganerne i Belgien, Tjekkiet, Irland, Italien, Ungarn, Slovakiet og Sverige ligger inde med. (2) — Interventionsorganerne havde i alt op til 345 539 ton sukker til rådighed til videresalg. Efter salg ved licitationer siden 1. oktober 2008 er 34 081 ton sukker endnu ikke solgt. (3) — Iølge bilag I til Kommissionens forordning (EF) nr. 983/2008 af 3. oktober 2008 om vedtagelse af en plan for tildeling til medlemsstaterne af midler, der skal afholdes over 2009-budgettet, og som skal dække udgif- terne til levering af fødevarer fra interventionslagre til de socialt dårligst stillede personer i Fællesskabet (?), udtages der i alt 119 687 ton sukker fra Fællesskabets interven- tionslagre til uddeling til de socialt dårligst stillede. (4) — Den samlede mængde sukker, som medlemsstaterne har brug for til 2010-planen for uddeling af fødevarer til de dårligst stillede, er større end den mængde, der på nuvæ- rende tidspunkt er til rådighed. Derfor bør alt resterende sukker i interventionslagrene reserveres, og den løbende licitation for salg af sukker bør afsluttes. (5) — Forordning (EF) nr. 877/2008, (EF) nr. 878/2008 og (EF) nr. 879/2008 bør derfor ophæves. (6) — Foranstaltningerne i denne forordning er i overensstem- melse med udtalelse fra Forvaltningskomitéen for den Fælles Markedsordning for Landbrugsprodukter — UDSTEDT FØLGENDE FORORDNING: Artikel 1 Forordning (EF) nr. 877/2008, (EF) nr. 878/2008 og (EF) nr. 879/2008 ophæves. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. juli 2009. På Kommissionens vegne Mariann FISCHER BOEL Medlem af Kommissionen ()) EUT L 299 af 16.11.2007, s. 1. (?) EUT L 241 af 10.9.2008, s. 3. () EUT L 241 af 10.9.2008, s. 8. (?) EUT L 241 af 10.9.2008, s. 13. (') EUT L 268 af 9.10.2008, s. 3.